**HTTPS** (inglise keeles *Hypertext Transfer Protocol Secure* ehk **turvaline hüperteksti edastusprotokoll**) on turvaline protokoll autenditud ja krüpteeritud informatsiooni edastamiseks arvutivõrkudes. HTTPS protokolli muudab HTTP-ga võrreldes turvalisemaks liikluse edastamine üle transpordikihi turbeprotokolli (TLS) või vanema turvasoklite kihi (SSL). Tegemist on HTTP protokolli laiendusega, mille avaldas Netscape Communications aastal 1995 oma veebibrauseri Netscape Navigator jaoks.

HTTPS-i puhul toimub andmevahetus kasutaja ja veebiserveri vahel kõrvaliste jaoks loetamatul kujul ning ühendus on kaitstud vahendajarünnete eest. HTTPS-ühendusi kasutatakse sageli veebis maksete tegemisel (pankade veebisaitidel) ning tundliku informatsiooni edastamiseks suurfirmade infosüsteemides.

Turvalise URL algus kasutades HTTPS protokolli.
Eelnevalt mainitud protokollidega puutub kasutaja kokku URL-i aadressireale sisestades. Kui HTTP-aadressid algavad "http://" ja kasutavad vaikimisi porti 80, siis HTTPS-aadressid algavad "https://" ja kasutavad vaikimisi porti 443.

HTTPS protokolli kasutamisest olenemata on siiski oluline kontrollida URL-i usaldusväärsust ning veenduda, et veebiaadress ühtib otsitava sisuga.

Ülevaade
--------

Erinevalt HTTP protokollist, krüpteerib HTTPS informatsiooni, mis brauseri ja veebiserveri vahel toimub. Turvalise andmevahetuse jaoks kasutatakse asümmetrilist krüpteerimist, mille käigus kasutavad server ja brauser oma avalikku ja privaatset võtit, et jagada sessioonivõtit, mida saab kasutada andmete dekrüpteerimiseks. Sellise algoritmiga kasutatakse paralleelselt ka digitaalsertifikaate, et serverit autentida ning vältida vahendajaründeid. 

### TLS/SSL

Näide usaldusväärsest veebilehest, millel on digisertifikaat
TLS (*Transport Layer Security*), varasemalt SSL (*Secure Sockets Layer*), on suhtlusprotokoll, mille abil luuakse kahe seadme või rakenduse vahel turvaline ühendus läbi võrgu. Protokoll on põhjus, mis muudab HTTPS-i turvaliseks. Turvalise andmevahetuse jaoks peab informatsiooni saatval veebiserveril olema TLS digitaalsertifikaat, mille on loonud usaldusväärne sertifitseerimisasutus (*Certificate Authority, CA*). Saadud sertifikaat kinnitab, et veebiserveri taga on autentitud ettevõte või isik, mistõttu erinevad brauserid (nt Chrome, Firefox või Safari) saavad seda usaldada ja pidada turvaliseks. Informatsiooni pärimise ja vastuvõtmine TLS abil kulgeb järgnevalt:

Kasutus
-------

Krüpteeritud ja turvalise andmeedastuse tõttu puutub HTTPS protokolliga kõige enam kokku erinevatesse veebikeskkondadesse sisselogimisel. Oluliste isikuandmete kaitsmiseks on HTTPS eriti vajalik panga- või terviseandmete sisestamisel, et vältida pealtkuulamist ja andmete potentsiaalset varastamist. Ilma turvalise ühenduseta on igasuguste andmete sisestamine veebilehele väga suur turvarisk.

Vaata ka
--------

* Transpordikihi turbeprotokoll
* ID-kaart
* Avatud süsteemide sidumise arhitektuur (OSI model)
* SSL/TLS

Viited
------

1. ↑  Matthews, Tim (6. veebruar 2019). "The Origins of Web Security and the Birth of SSL". *Exabeam* (Ameerika inglise). Vaadatud 14. aprillil 2024.
2. ↑  "HTTP to HTTPS | What is a HTTPS Certificate". *web.archive.org*. 12. veebruar 2015. Originaali arhiivikoopia seisuga 12. veebruar 2015. Vaadatud 14. aprillil 2024.`{{netiviide}}`: CS1 hooldus: robot: algse URL-i olek teadmata (link)
3. ↑  "SSL vs TLS - Difference Between Communication Protocols - AWS". *Amazon Web Services, Inc.* (Ameerika inglise). Vaadatud 14. aprillil 2024.
4. ↑  "What is a CA? Certificate Authorities Explained". *www.digicert.com* (Ameerika inglise). Vaadatud 14. aprillil 2024.
5. ↑  "HTTP to HTTPS | What is a HTTPS Certificate". *web.archive.org*. 12. veebruar 2015. Originaali arhiivikoopia seisuga 12. veebruar 2015. Vaadatud 14. aprillil 2024.`{{netiviide}}`: CS1 hooldus: robot: algse URL-i olek teadmata (link)

| * v
* r
Veebitehnoloogiad         |
| --- |
| Tehnoloogiad | 
Ajax • CGI • CSS • DOM • JavaScript • DHTML • HTML (XHTML • HTML5) • HTTP (HTTPS) |